กรมการศาสนา พร้อมเปิดศูนย์อำนวยความสะดวกแก่ผู้เดินทางไปประกอบศาสนกิจ ณ สังเวชนียสถานที่ประเทศอินเดียและเนปาลจนถึงปลายเดือนมีนาคมนี้
กรมการศาสนา พร้อมเปิดศูนย์อำนวยความสะดวกแก่ผู้เดินทางไปประกอบศาสนกิจ ณ สังเวชนียสถานที่ประเทศอินเดียและเนปาลจนถึงปลายเดือนมีนาคมนี้นายกิตติพันธ์ พานสุวรรณ อธิบดีกรมการศาสนา กล่าวในพิธีส่งคณะสงฆ์และพุทธศาสนิกชนเดินทางไปประกอบศาสกิจ ณ สังเวชนียสถาน 4 ตำบล ณ สาธารณรัฐอินเดียและสหพันธ์สาธารณรัฐประชาธิปไตยเนปาล ว่า ได้ประสานงานกับพระธรรมทูตและกระทรวงสาธารณสุขดูแลพุทธศานิกชนชาวไทยและนานาประเทศที่เดินทางไปประกอบศาสนกิจยังดินแดนพุทธภูมิ โดยในปีนี้ได้จัดตั้งศูนย์อำนวยความสะดวกแก่ผู้เดินทางไว้จำนวน 9 ศูนย์ประกอบด้วย ศูนย์วัดไทยลุมพินี ประเทศเนปาล 1 แห่ง และศูนย์ที่ประเทศอินเดีย 8 ศูนย์ ได้แก่ วัดไทยกุสินารา วัดไทยพาราณสี วัดไทยพุทธคยา วัดไทยสารนาถ วัดไทยเชตวันมหาวิหาร วัดไทยนวราชรัตนาราม วัดไทยนวมินทร์ธัมมิกราช และวัดอโยธยารามราชธานี ซึ่งแต่ละแห่งได้จัดเตรียมสถานที่พักรองรับผู้แสวงบุญ รวมถึงทีมแพทย์และพยาบาลประจำศูนย์ดูแลอย่างใกล้ชิดไปจนถึงปลายเดือนมีนาคม ซึ่งถือเป็นช่วงที่มีชาวพุทธเดินทางไปเป็นจำนวนมาก ขณะเดียวกันยังเป็นศูนย์กลางติดต่อสื่อสารหากเกิดกรณีฉุกเฉิน เช่น หนังสือเดินทางสูญหายแจ้งไปยังสถานเอกอัครราชทูตอำนวยความสะดวก อีกทั้งยังมีพระธรรมทูตไทยสายอินเดีย-เนปาล คอยให้ความรู้และอำนวยความสะดวกแก่คณะที่จะเดินทางมาอีกด้วย